Nous espectacles de la programació de Nadal per a esta setmana
04 de gener 2021

![](/media/fjymzyuw/99_montaje.jpg)  
  

La completa programació de Nadal que ha preparat l'Ajuntament de Sagunt a través del treball coordinat de quatre regidories (Cultura, Joventut i Infància, Festes i Cultura Popular i Comerç i Mercats) ens porta esta setmana nous espectacles culturals i lúdics destinats a xiquets i xiquetes i públic familiar. 

Esta mateixa vesprada, la Casa Municipal de Cultura del Port de Sagunt acollirà l'espectacle infantil _El libro de la selva_ de Saga Producciones. _El libro de la selva_, conta la història de Mowgli, un xiquet criat pels llops que haurà d'emprendre el seu camí fins a la zona dels humans. En el seu viatge serà guiat pel peresós ós Baloo i l'astuta pantera Bagheera. En la selva haurà de resoldre l'endevinalla del despistat elefant, evitar l'encanteri de Kah la serp i eludir els encants de Loui el rei dels micos. Tot això abans que el tigre Sherkan l’atrape. L'espectacle començarà a les 18 hores i tindrà una duració de 55 minuts. Serà en castellà, amb accés lliure i aforament limitat. Les entrades s'han de reservar en [Servientra](https://www.servientradas.com/espectaculo/AYUNTAMIENTO_DE_SAGUNTO/6/el-libro-de-la-selva.html)das. 

Per a demà dimarts, 5 de gener, la programació de Nadal ha preparat l'espectacle musical de Dani Miquel a l'Auditori Joaquín Rodrigo de Sagunt. Esta serà una actuació de música de vocació familiar, on disfrutaran grans i xicotets i on es recuperaran cançons infantils tradicionals valencianes, perdudes dins de la memòria d’àvies, avis i d’aquelles persones que algun dia les van escoltar quan eren menuts. L'espectacle començarà a les 18 hores, serà en valencià, amb accés lliure i aforament limitat. Les entrades s'han de reservar en [Servientr](https://www.servientradas.com/espectaculo/AYUNTAMIENTO_DE_SAGUNTO/2/dani-miquel.html)adas. 

Este mateix dia, la Casa Municipal de Cultura del Port de Sagunt acollirà l'espectacle circense _Emportats_, un espectacle de circ per a tots els públics que combina diferents disciplines: acrobàcia, malabars, música i treball amb objectes. A través del joc amb allò visible i no visible, fent ús de llenguatges com el musical, l'humorístic, o el poètic, emergixen imatges i idees originals l'estètica de les quals submergix l'espectador en un atractiu viatge per als sentits. L'espectacle començarà a les 18 hores i tindrà una duració de 60 minuts. Serà en valencià, amb accés lliure i aforament limitat. Les entrades s'han de reservar en [Servient](https://www.servientradas.com/espectaculo/AYUNTAMIENTO_DE_SAGUNTO/6/emportats.html)radas. 

D'altra banda, el Centre Cultural Mario Monreal acollirà l'espectacle de circ i malabars _The_ _Silly World Walkers_. Este espectacle d'acrobàcies, malabars, manipulació d'elements, _clown_ i música, transforma cada espai en una enorme passarel·la on lluir la seua distingida idiotesa. Són l'avanç d'un futur pròxim, en un món on l'estil i la confiança en el propi ridícul són la clau de l'èxit. Desplaçar-se com a acte expressiu. El caminar definix a l'individu i fa avançar el grup, en un ritual festiu on compartir el culte per un desplaçament sense lligams, tan eloqüent com absurd. L'espectacle començarà a les 18 hores i tindrà una duració de 50 minuts, amb accés lliure i aforament limitat. Les entrades s'han de reservar en [Servien](https://www.servientradas.com/espectaculo/AYUNTAMIENTO_DE_SAGUNTO/3/the-silly-word-walkers.html)tradas. 

Finalment, el Teatre de Begonya del Port de Sagunt acollirà, la vesprada del dimarts, 5 de gener, _Oyun_ un espectacle únic i innovador, per a tots els públics, que combina humor, originalitat, ritme i depurada tècnica de malabars, que sens dubte no deixarà indiferent a l'espectador. En _Oyun_ (del turc _joc_) tot gira entorn de les olles i altres elements quotidians i a mesura que va construint un artefacte en equilibri, el malabarista va creant l'espai, dibuixant l'aire, i, sobretot, jugant i desafiant la gravetat. L'espectacle començarà a les 18 hores i tindrà una duració de 50 minuts, amb accés lliure i aforament limitat. Les entrades s'han de reservar en [Servien](https://www.servientradas.com/espectaculo/AYUNTAMIENTO_DE_SAGUNTO/4/oyun.html)tradas.​

*   [](http://www.facebook.com/sharer.php?u=https://aytosagunto.es/va/actualitat/nous-espectacles-de-la-programacio-de-nadal-per-a-esta-setmana/ "Facebook")
*   [](http://twitter.com/share?url=https://aytosagunto.es/va/actualitat/nous-espectacles-de-la-programacio-de-nadal-per-a-esta-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nous-espectacles-de-la-programacio-de-nadal-per-a-esta-setmana/ "Linked In")
*   [](mailto:?body=https://aytosagunto.es/va/actualitat/nous-espectacles-de-la-programacio-de-nadal-per-a-esta-setmana/)